गृह मंत्रालय के सूत्रों के मुताबिक, बीरगंज सीमा शुल्क चौकी के नजदीक शंकराचार्य गेट पर प्रदर्शनकारियों पर पुलिस की गोलीबारी में बिहार के रक्सौल का रहने वाला आशीष राम मारा गया। इस बीच भारत ने अपने मालवाहक ट्रांसपोर्टरों से कहा है कि वे खुद को खतरे में नहीं डालें। इस मशविरे के जारी होने के बाद नेपाल में आपूर्ति का संकट गहरा सकता है। सरकार ने कहा कि वह स्थिति की निगरानी सावधानी पूर्वक कर रही है।